***Τα πνεύματα του Ινισέριν*** (Αγγλικά:*The Banshees of Inisherin*) είναι είναι μια σκοτεινή ιλαροτραγική ταινία του 2022 σε σκηνοθεσία, σενάριο και συμπαραγωγή του Μάρτιν ΜακΝτόνα. Η ταινία διαδραματίζεται σε ένα φανταστικό νησί, με το όνομα Ινισέριν, στα ανοικτά της δυτικής ακτής της Ιρλανδίας. Οι πρωταγωνιστές, Κόλιν Φάρελ και Μπρένταν Γκλίσον, ενσαρκώνουν δύο καρδιακούς φίλους που βρίσκονται σε αδιέξοδο όταν ο ένας από τους δυο τερματίζει απότομα τη σχέση τους. 

Η ταινία έκανε παγκόσμια πρεμιέρα στο 79ο Διεθνές Φεστιβάλ Κινηματογράφου Βενετίας στις 5 Σεπτεμβρίου 2022, όπου ο Φάρελ κέρδισε το βραβείο καλύτερου ηθοποιού και ο ΜακΝτόνα κέρδισε το βραβείο καλύτερου σεναρίου. Κυκλοφόρησε στους κινηματογράφους στην Ιρλανδία, το Ηνωμένο Βασίλειο και τις Ηνωμένες Πολιτείες στις 21 Οκτωβρίου 2022 και στην Ελλάδα στις 23 Φεβρουαρίου 2023. Η ταινία έτυχε ευρείας αναγνώρισης από τους κριτικούς, οι οποίοι επαίνεσαν το σενάριο και τη σκηνοθεσία του ΜακΝτόνα, τη μουσική του Carter Burwell και τις ερμηνείες του βασικού καστ. Η ταινία έλαβε οκτώ κορυφαίες υποψηφιότητες στις 80ες Χρυσές Σφαίρες, κερδίζοντας τρεις: Καλύτερης Ταινίας σε μιούζικαλ ή κωμωδία , Καλύτερου Ηθοποιού σε μιούζικαλ ή κωμωδία (για τον Φάρελ ) και καλύτερου σεναρίου. Επίσης έχει λάβει εννέα υποψηφιότητες στα Όσκαρ και δέκα υποψηφιότητες στα BAFTA.

Πλοκή
-----

Στο τέλος του Ιρλανδικού Εμφυλίου Πολέμου το 1923, στο φανταστικό ιρλανδικό νησί Ινισέριν, ο λαϊκός οργανοπαίχτης Κολμ Ντόχερτι αρχίζει απροσδόκητα να αγνοεί τον επιστήθιο φίλο του Πάτρικ Σάλιβαν (Pádraic Súilleabháin). Ο Πάτρικ, αν και συμπαθητικός και αρεστός στους νησιώτες, είναι πολύ «βαρετός» για τον Κολμ, ο οποίος κάποια στιγμή δηλώνει ότι θέλει να περάσει το υπόλοιπο της ζωής του συνθέτοντας μουσική και κάνοντας πράγματα για τα οποία θα τον θυμούνται. Η ζωή του Πάτρικ αποσταθεροποιείται από την απώλεια ενός από τους λίγους φίλους του. Καθώς ο Πάτρικ στενοχωριέται όλο και περισσότερο με την απόρριψη, ο Κολμ γίνεται πιο επιθετικός στις προσπάθειες του παλιού του φίλου να του μιλήσει. Ο Κολμ δίνει τελικά ένα τελεσίγραφο στον Πάτρικ: κάθε φορά που ο Πάτρικ τον ενοχλεί ή προσπαθεί να μιλήσει μαζί του, ο Κολμ θα κόβει ένα από τα αριστερά του δάχτυλα με ένα ψαλίδι κουρέματος προβάτων.

Παρόλο που η δυναμική αδερφή του Πάτρικ, η Σιομπάν, και το προβληματικό αγόρι της περιοχής, ο Ντόμινικ, προσπαθούν να εκτονώσουν την κλιμακούμενη μάχη ανάμεσα στους δυο πρώην φίλους, η κατάσταση δεν βελτιώνεται. Ο Πάτρικ, έχοντας μεθύσει στην παμπ επιτίθεται λεκτικά στον Κολμ και στη συνέχεια προσπαθεί να του ζητήσει συγγνώμη. Τότε ο Κολμ πραγματοποιεί την απειλή του, κόβει ένα από τα δάχτυλά του και το πετάει στην πόρτα του Πάτρικ. Ο Πάτρικ βλέπει με ζήλεια, τον Κολμ να κάνει παρέα με έναν βιολιτζή και άλλους μουσικούς από την ηπειρωτική χώρα, και όταν του δίνεται η ευκαιρία, ξεγελάει τον βιολιτζή, λέγοντάς του ότι πεθαίνει ο πατέρας του και τον κάνει να φύγει από το νησί και να επιστρέψει στο σπίτι του. Καθώς οι εντάσεις δυναμώνουν, η γριά ΜακΚόρμικ, που μοιάζει σαν στοιχειό του νησιού, προειδοποιεί τον Πάτρικ ότι σύντομα θα έρθει ο θάνατος στο νησί. Εν τω μεταξύ, η Σιομπάν απορρίπτει ευγενικά την ρομαντική εξομολόγηση του Ντόμινικ και απηυδησμένη από τη ζωή στο νησί, μετακομίζει στην ηπειρωτική χώρα, έχοντας βρει δουλειά σε μια βιβλιοθήκη. 
Ο Πάτρικ επισκέπτεται τον Κολμ για να τον επιπλήξει που συμπεριφέρεται τόσο άσχημα. Ο Κολμ του λέει ότι έχει τελειώσει τη σύνθεση του τραγουδιού του, το οποίο αποκαλεί "The Banshees of Inisherin". Ο Πάτρικ του προτείνει να πάει στην παμπ και να παραγγείλει μερικές μπύρες να πιουν. Ο Κολμ συμφωνεί. Τότε ο Πάτρικ, έχοντας αναθαρρήσει, του εξομολογείται το ψέμα που είπε στον βιολιτζή για να τον κάνει να φύγει από το νησί. Ο Κολμ, αντί να πάει στην παμπ, όπως είχε υποσχεθεί στον Πάτρικ, κόβει τα υπόλοιπα αριστερά του δάχτυλα με το ψαλίδι και τα πετάει στην πόρτα του Πάτρικ. Ο Πάτρικ άδικα τον περιμένει στην παμπ.

Ο Πάτρικ επιστρέφοντας στο σπίτι του βρίσκει τον αγαπημένο του γαϊδαράκο, τη Τζένη, που τον είχε σαν κατοικίδιο, να έχει πνιγεί καταπίνοντας ένα από τα δάχτυλα του Κολμ. Συντετριμμένος ο Πάτρικ κατηγορεί τον Κολμ για το θάνατο του ζώου. Τον προειδοποιεί ότι θα κάψει το σπίτι του την επόμενη μέρα, είτε ο Κολμ είναι μέσα είτε όχι. Πραγματοποιεί την απειλή του, βάζει φωτιά στο σπίτι, μεταφέροντας όμως το σκυλί του Κολμ σε ασφαλές μέρος. Καθώς ο Πάτρικ φεύγει, βλέπει τον Κολμ να κάθεται μέσα στο φλεγόμενο κτίριο. Ο τοπικός αστυνομικός, ο κακοποιητικός πατέρας του Ντόμινικ, πηγαίνει προς το σπίτι του Πάτρικ, για να τον ανακρίνει για τη φωτιά, αλλά η γριά ΜακΚόρμικ, τον οδηγεί αμίλητη στο πτώμα του Ντόμινικ, που επιπλέει στην κοντινή λίμνη.
Το επόμενο πρωί, ο Πάτρικ, με τον σκύλο, βρίσκει τον Κολμ να στέκεται στην παραλία δίπλα στο καμένο σπίτι του. Ο Κολμ ζητά συγγνώμη για το θάνατο του γαϊδαράκου και προτείνει να λήξει η διαμάχη τους, αλλά ο Πάτρικ τον ενημερώνει ότι θα είχε πάρει την εκδίκησή του μόνο αν ο Κολμ είχε μείνει μέσα στο σπίτι. Όταν ο Κολμ αναρωτιέται αν ο Εμφύλιος Πόλεμος έχει τελειώσει, ο Πάτρικ δηλώνει ότι πιστεύει ότι μπορεί να είναι καλό που υπάρχουν κάποια πράγματα από τα οποία δεν μπορούμε να προχωρήσουμε. Καθώς ο Πάτρικ γυρίζει να φύγει, ο Κολμ τον ευχαριστεί για τη φροντίδα του σκύλου του. "Δεν κάνει τίποτα", απαντά ο Πάτρικ. Ο Κολμ, που δεν έχει πλέον δάχτυλα για να παίξει το βιολί, αρχίζει να σιγομουρμουρίζει το τραγούδι του. Εν αγνοία τους, η γριά ΜακΚόρμικ τους παρακολουθούσε από απόσταση δίπλα στο καμένο σπίτι του Κολμ.

Ηθοποιοί και χαρακτήρες
-----------------------

* Κόλιν Φάρελ - Pádraic Súilleabháin
* Μπρένταν Γκλίσον - Colm Doherty
* Kerry Condon - Siobhán Súilleabháin
* Μπάρι Κίογκαν - Dominic Kearney
* Gary Lydon - αστυνομικός Peadar Kearney
* Pat Shortt - Jonjo Devine
* Sheila Flitton - κυρία McCormick
* Bríd Ní Neachtain - κυρία O'Riordan
* Jon Kenny - Gerry
* Aaron Monaghan - Declan
* David Pearse - ιερέας
* Lasairfhíona Ní Chonaola - τραγουδίστρια
* John Carty - μουσικός
* Oliver Farrelly - μουσικός
* James Carty - σπουδαστής μουσικής
* Conor Connolly - σπουδαστής μουσικής
* Ryan Owens - σπουδαστής μουσικής

Παραγωγή
--------

Τον Φεβρουάριο του 2020, ανακοινώθηκε ότι ο Μάρτιν ΜακΝτόνα είχε στα σκαριά την επόμενη σκηνοθετική του προσπάθεια με την εταιρεία παραγωγής Searchlight Pictures. Σε αυτήν την δουλειά του θα χρησιμοποιούσε τους πρωταγωνιστές της πρώτης του ταινίας, *Αποστολή στην Μπριζ*, Μπρένταν Γκλίσον και Κόλιν Φάρελ. Τον Αύγουστο του 2021, η Kerry Condon και ο Barry Keoghan προστέθηκαν στο καστ. Ο Μπάρι Κίογκαν είχε ξαναπαίξει το 2017 με τον Φάρελ στην ταινία *Ο θάνατος του ιερού ελαφιού* του Λάνθιμου.

Τα γυρίσματα ξεκίνησαν τον Αύγουστο του 2021 στο νησί Ίνισμορ πριν μεταφερθούν στη νήσο Άκιλ αργότερα εκείνο τον μήνα. Οι τοποθεσίες που χρησιμοποιούνται στο Άκιλ περιλαμβάνουν το Cloughmore (η πάμπ), το Purteen Harbor (το κατάστημα της O'Riordan), το Keem Bay (το σπίτι του Κολμ Ντόχερτι), τη λίμνη Corrymore (το σπίτι της κυρίας McCormick) και την εκκλησία St.Thomas στο Dugort. Η οικία του Πάτρικ και της Σιομπάν χτίστηκε για της ανάγκες της ταινίας στην περιοχή Gort Na gCapall του Ίνισμορ και τα γυρίσματα διήρκεσαν 3 εβδομάδες. Και η παμπ, όπου διαδραματίζονται πολλές βασικές σκηνές στήθηκε στο Άκιλ για τις ανάγκες τις ταινίας. Τα γυρίσματα ολοκληρώθηκαν στις 23 Οκτωβρίου 2021.

Τα κοστούμια επιμελήθηκε η Ιρλανδή ενδυματολόγος Eimer Ní Mhaoldomhnaigh, αφού μελέτησε τους τρόπους που ντύνονταν οι άνθρωποι στη δυτική Ιρλανδία κατά τη δεκαετία του 1920, βάση αρχειακών φωτογραφιών που απεικόνιζαν ψαράδες και ντόπιους της περιοχής. Όλα τα ρούχα φτιάχτηκαν από την ίδια την Eimer Ní Mhaoldomhnaigh και τους συνεργάτες της, με τη χρήση, όπου αυτό ήταν εφικτό, ιρλανδέζικων νημάτων. Όλες οι φούστες είναι από ιρλανδέζικο λινό ύφασμα. Το παλτό του Κολμ είναι από μαλλί της κομητείας του Ντόνεγκαλ, ενώ το κίτρινο παλτό της Σιομπάν είναι από ιρλανδέζικο μαλλί και λινό. Σε όλη την ταινία δε, κυριαρχούν τα μάλλινα πουλόβερ, χαρακτηριστικά των νησιών Άραν.

Το μοντάζ έγινε από τον Δανό Mikkel E.G. Nielsen και τη φωτογραφία επιμελήθηκε ο Ben Davis, που είχε εργαστεί και στην προηγούμενη βραβευμένη ταινία του ΜακΝτόνα, Οι Τρεις Πινακίδες Έξω από το Έμπινγκ, στο Μιζούρι του 2017.

Υποδοχή
-------

### Box office

Η ταινία, σε διάστημα πέντε μηνών, έχει κάνει εισπράξεις στις Η.Π.Α. 10.582.838 δολάρια, στον υπόλοιπο κόσμο 36.943.255 δολάρια, συνεπώς οι παγκόσμιες εισπράξεις φτάνουν τα 47.514.609 δολάρια. Το κόστος παραγωγής της ταινίας ήταν 1.230.000 ευρώ με επιπλέον marketing budget διακόσιες χιλιάδες ευρώ.

Πέρα από τα καθαρά κέρδη που θα αποφέρει η ταινία στους παραγωγούς, τα μαγευτικά τοπία που συμπληρώνουν τη μακάβρια πλοκή, έχουν αρχίσει να λειτουργούν θετικά υπέρ του τουρισμού της δυτικής Ιρλανδίας, μάλιστα ο Ιρλανδικός Οργανισμός Τουρισμού κυκλοφόρησε σχετικό προωθητικό βίντεο, το οποίο έχει ήδη συγκεντρώσει σχεδόν 2 εκατομμύρια προβολές και η επίσημη ιστοσελίδα της νήσου Άκιλ προβάλει τα ακριβή σημεία που έγιναν τα γυρίσματα.

### Κριτικές και ερμηνείες

Η ταινία διαδραματίζεται κατά το τέλος του Ιρλανδικού Εμφυλίου Πολέμου και μπορεί να ερμηνευτεί σαν μια μεταφορά του ίδιου του πολέμου. Όπως η κόντρα μεταξύ Κολμ και Πάτρικ, έτσι και ο πόλεμος ήταν μάταιος και άφησε πίσω του μόνο στάχτες και αίμα. 
Ο χαρακτήρας του Κόλιν Φάρελ είναι ένας απλός άνθρωπος με απλά θέλω. Δεν έχει άλλες φιλοδοξίες από το να ζήσει μια ήσυχη, ευτυχισμένη ζωή ανάμεσα σε φίλους και οικογένεια. Όταν αυτό ανατρέπεται, ο «καλός άνθρωπος» που πίστευε πως είναι θα αποκαλύψει έναν απεχθή εαυτό. Ο χαρακτήρας του Μπρένταν Γκλίσον αποφασίζει ότι αποζητά την αιωνιότητα και την υστεροφημία πάνω από όλα. Αυτό πιστεύει ότι θα το καταφέρει γράφοντας μουσική και νιώθει πως η παρέα με τον Πάτρικ αποτελεί τροχοπέδη. Το ειρωνικό είναι ότι, στην προσπάθειά να κρατήσει μακριά τον Πάτρικ, θα κόψει τα δάχτυλά του και δεν θα μπορεί πια να παίζει μουσική.
Στην ιρλανδική (και γενικότερα στην κέλτικη) λαογραφία, ένα «banshee», όπως είναι στον πρωτότυπο τίτλο, είναι ένα θηλυκό υπερφυσικό ον που προμηνύει θάνατο με την απόκοσμη κραυγή του. Στην ταινία αυτό το πρόσωπο είναι η κυρία ΜακΚόρμικ, μια ζοφερή και εντελώς ανατριχιαστική ηλικιωμένη γυναίκα, που παίζει έναν συμβολικό ρόλο στην ταινία. Όπως και ένα μυθικό «banshee», είναι ένας ανεπιθύμητος προάγγελος του θανάτου, υπενθυμίζοντας στους θεατές ότι ο θάνατος είναι πάντα παρών — βλέποντας και περιμένοντας.
Το τέλος της ταινίας συμβολίζει τις εντάσεις και το αγεφύρωτο χάσμα μεταξύ της Ιρλανδίας και της Βόρειας Ιρλανδίας, που εκπροσωπούνται από τον Κολμ και τον Πάτρικ, και τα τραγικά αποτελέσματα της σύγκρουσης μεταξύ τους.

Ο σκηνοθέτης και σεναριογράφος δημιούργησε μια σειρά από εξαιρετικά καλοσχεδιασμένους χαρακτήρες, που κεντούν πάνω σε ένα άψογο σενάριο και διαλόγους που δεν χτυπούν ούτε μια λάθος νότα. Με φόντο τον Ιρλανδικό εμφύλιο πόλεμο που μαίνεται στην αντίπερα όχθη, το φιλμ, ακολουθεί τη σύγκρουση νοοτροπιών ανάμεσα στους δύο ήρωές του.

Ο ΜακΝτόνα ζωγραφίζει μια εικόνα της παλιάς Ιρλανδίας: ένα περίεργο αλλά συγκινητικό μέρος, γεμάτο με καταστροφικά αρσενικά, που παλεύουν με την αγροτική μοναξιά και την απομόνωση.

Βραβεία και υποψηφιότητες
-------------------------

Η ταινία έχει λάβει πάνω από 340 υποψηφιότητες και έχει κερδίσει περισσότερα από 140 βραβεία. Μερικά από αυτά έχουν ως εξής:

| Φορέας | Ημερομηνία απονομής | Κατηγορία | Υποψήφιος | Αποτέλεσμα |
| --- | --- | --- | --- | --- |
| Χρυσές Σφαίρες | 10 Ιανουαρίου 2023 | Καλύτερη ταινία - Μιούζικαλ ή κωμωδία |  | Νίκη |
| Σκηνοθεσία | Μάρτιν ΜακΝτόνα | Υποψηφιότητα |
| Καλύτερος ηθοποιός σε μιούζικαλ ή κωμωδία | Κόλιν Φάρελ | Νίκη |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| σενάριο | Martin McDonagh | Νίκη |
| μουσική | Carter Burwell | Υποψηφιότητα |
| Βραβεία Βρετανικής Ακαδημίας Κινηματογράφου (BAFTA) | 19 Φεβρουαρίου 2023 | Καλύτερη ταινία | Graham Broadbent, Peter Czernin, και Μάρτιν ΜακΝτόνα | Υποψηφιότητα |
| Καλύτερη Βρετανική ταινία | Νίκη |
| Σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Νίκη |
| Β' γυναικείου ρόλου | Kerry Condon | Νίκη |
| Πρωτότυπο σενάριο | Μάρτιν ΜακΝτόνα | Νίκη |
| Μοντάζ | Mikkel E. G. Nielsen | Υποψηφιότητα |
| Πρωτότυπη μουσική | Carter Burwell | Υποψηφιότητα |
| Όσκαρ | 12 Μαρτίου 2023 | καλύτερη ταινία |  | Υποψηφιότητα |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| πρωτότυπο σενάριο | Μάρτιν ΜακΝτόνα | Υποψηφιότητα |
| μοντάζ | Mikkel E. G. Nielsen | Υποψηφιότητα |
| πρωτότυπη μουσική | Carter Burwell | Υποψηφιότητα |
| Βραβεία Αυστραλιανής Ακαδημίας Κινηματογράφου και τηλεόρασης | 24 Φεβρουαρίου 2023 | καλύτερη ταινία |  | Υποψηφιότητα |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Νίκη |
| Β' γυναικείου ρόλου | Kerry Condon | Νίκη |
| σενάριο | Μάρτιν Μακ Ντόνα | Νίκη |
| Ένωση γυναικών δημοσιογράφων Η.Π.Α. | 5 Ιανουαρίου 2023 | καλύτερη ταινία | *The Banshees of Inisherin* | Νίκη |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Νίκη |
| Β' ανδρικού ρόλου | Μπρένταν Γλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Νίκη |
| Διευθυντής Casting | Louise Kiely | Υποψηφιότητα |
| φωτογραφία | Ben Davis | Υποψηφιότητα |
| Ένωση Κριτικών Κινηματογράφου της Βοστώνης | 11 Δεκεμβρίου 2022 | καλύτερη αγγλόφωνη ταινία |  | Νίκη |
| Α' ανδρικού ρόλου | Κόλιν Φάρελ | Νίκη |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Νίκη |
| Βραβεία Broadcast Film Critics Association | 15 Ιανουαρίου 2023 | καλύτερη ταινία |  | Υποψηφιότητα |
| καλύτερη κωμωδία |  | Υποψηφιότητα |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| πρωτότυπο σενάριο | Μάρτιν ΜακΝτόνα | Υποψηφιότητα |
| σύνολο καστ | *The Banshees of Inisherin* | Υποψηφιότητα |
| Ένωση Κριτικών Κινηματογράφου του Σικάγου | 14 Δεκεμβρίου 2022 | καλύτερη ταινία |  | Νίκη |
| Α' ανδρικού ρόλου | Κόλιν Φάρελ | Νίκη |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Νίκη |
| πρωτότυπη μουσική | Carter Burwell | Υποψηφιότητα |
| Ένωση Κριτικών Κινηματογράφου της Φλόριντα | 22 Δεκεμβρίου 2022 | Α' ανδρικού ρόλου | Κόλιν Φάρελ | Νίκη |
| Β' ανδρικού ρόλου | Μπρένταν Γκλίσον | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| Μάρτιν ΜακΝτόνα |  |
| σύνολο καστ | *The Banshees of Inisherin* | Υποψηφιότητα |
| Ένωση Κριτικών Κινηματογράφου της Νέας Υόρκης | 2 Δεκεμβρίου 2022 | Α' ανδρικού ρόλου | Κόλιν Φάρελ | Νίκη |
| σενάριο | Μάρτιν μακΝτόνα | Νίκη |
| Βραβεία Satellite | 3 Μαρτίου 2023 | καλύτερη ταινία σε κωμωδία ή μιούζικαλ |  | Υποψηφιότητα |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου σε κωμωδία ή μιούζικαλ | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| πρωτότυπο σενάριο | Μάρτιν ΜακΝτόνα | Νίκη |
| φωτογραφία | Ben Davis | Υποψηφιότητα |
| πρωτότυπη μουσική | Carter Burwell | Υποψηφιότητα |
| Βραβεία Σωματείου Ηθοποιών Η.Π.Α. (SAG) | 26 Φεβρουαρίου 2023 | σύνολο καστ |  | Υποψηφιότητα |
| Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Υποψηφιότητα |
| Ένωση Κριτικών Κινηματογράφου του Τορόντο | 8 Ιανουαρίου 2023 | Α' ανδρικού ρόλου | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| σενάριο | Μάρτιν Μακ Ντόνα | Νίκη |
| Διεθνές Φεστιβάλ Κινηματογράφου Βενετίας | 10 Σεπτεμβρίου 2022 | Χρυσός Λέοντας | Υποψηφιότητα |  |
| καλύτερο σενάριο | Νίκη |  |
| Κύπελο Βόλπι καλύτερου ηθοποιού | Κόλιν Φάρελ | Νίκη |
| Ένωση Κριτικών Κινηματογράφου της Ουάσινγκτον Π.Κ. | 12 Δεκεμβρίου 2022 | καλύτερη ταινία |  | Υποψηφιότητα |
| σκηνοθεσία | Martin McDonagh | Υποψηφιότητα |
| Α' ανδρικού ρόλου | Κόλιν Φάρελ | Νίκη |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Υποψηφιότητα |
| σύνολο καστ |  | Υποψηφιότητα |
| Ένωση Κριτικών Κινηματογράφου του Σαν Φρανσίσκο | 9 Ιανουαρίου 2023 | καλύτερη ταινία |  | Νίκη |
| σκηνοθεσία | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Νίκη |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Υποψηφιότητα |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Υποψηφιότητα |
| φωτογραφία | Ben Davis | Υποψηφιότητα |
| μοντάζ | Mikkel E. G. Nielsen | Υποψηφιότητα |
| πρωτότυπη μουσική | Carter Burwell | Υποψηφιότητα |
| σχεδιασμός παραγωγής | Mark Tildesley και Michael Standish | Υποψηφιότητα |
| Ένωση Κριτικών Κινηματογράφου Λονδίνου | 5 Φεβρουαρίου 2023 | καλύτερη ταινία |  | Υποψηφιότητα |
| Καλύτερη Βρετανική/Ιρλανδική ταινία |  | Νίκη |
| Καλύτερος σκηνοθέτης | Μάρτιν ΜακΝτόνα | Υποψηφιότητα |
| Α' ανδρικού ρόλου | Κόλιν Φάρελ | Νίκη |
| Καλύτερος Βρετανός/Ιρλανδός ηθοποιός | Κόλιν Φάρελ | Υποψηφιότητα |
| Β' ανδρικού ρόλου | Μπρένταν Γκλίσον | Υποψηφιότητα |
| Barry Keoghan | Νίκη |
| Β' γυναικείου ρόλου | Kerry Condon | Νίκη |
| πρωτότυπο σενάριο | Μάρτιν ΜακΝτόνα | Νίκη |
| Βραβεία Αμερικανικού Κινηματογραφικού Ινστιτούτου (AFI) | 9 Δεκεμβρίου 2022 | Ειδική Μνεία AFI | Καλύτερη ταινία | Νίκη |

Σημειώσεις
----------

Παραπομπές
----------

1. 1 2  Ανακτήθηκε στις 10  Οκτωβρίου 2021.
2. 1 2 3  Ανακτήθηκε στις 7  Νοεμβρίου 2022.
3. ↑  (Αγγλικά) *Internet Movie Database*. www.imdb.com/title/tt11813216/releaseinfo. Ανακτήθηκε στις 17  Σεπτεμβρίου 2022.
4. ↑  (Αγγλικά) *Internet Movie Database*. www.imdb.com/title/tt11813216/releaseinfo. Ανακτήθηκε στις 3  Ιανουαρίου 2023.
5. ↑  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 26  Οκτωβρίου 2022.
6. 1 2 3  (Αγγλικά) *Internet Movie Database*. www.imdb.com/title/tt11813216/. Ανακτήθηκε στις 17  Σεπτεμβρίου 2022.
7. ↑  
Αλέξανδρος Ρωμανός Λιζάρδος (11 Ιανουαρίου 2023). ««Τα πνεύματα του Ινισέριν» μάγεψαν τις Χρυσές Σφαίρες». ΕΡΤ. Ανακτήθηκε στις 20 Ιανουαρίου 2023.
8. ↑   Λουκάς Κατσίκας (6 Σεπτεμβρίου 2022). «Βενετία 2022: Με τα «Πνεύματα του Ινισέριν» ο Μάρτιν ΜακΝτόνα παραδίδει μια από τις καλύτερες ταινίες της χρονιάς». cinemagazine. Ανακτήθηκε στις 19 Ιανουαρίου 2023.
9. ↑  
Γιάννης Καντέα-Παπαδόπουλος (11 Ιανουαρίου 2023). «"The Fabelmans" & "Τα Πνεύματα του Ινισέριν" κυριαρχούν στις 80ες Χρυσές Σφαίρες 2023». Αθηνόραμα. Ανακτήθηκε στις 19 Ιανουαρίου 2023.
10. 1 2 3  
«Banshees Of Inisherin: Stunning Filming Locations, Cast, and More!». ConnollyCove. 9 Ιανουαρίου 2023. Ανακτήθηκε στις 20 Ιανουαρίου 2023.
11. ↑  
Raven Brunner (21 Δεκεμβρίου 2022). «Where Was 'The Banshees of Inisherin' Filmed? Top Filming Locations». Decider. Ανακτήθηκε στις 20 Ιανουαρίου 2023.
12. ↑  
«Banshees». Επίσημος ιστότοπος της Eimer Ní Mhaoldomhnaigh. Ανακτήθηκε στις 23 Ιανουαρίου 2023.
13. ↑  
Finlay Renwick (21 Οκτωβρίου 2022). «'The Banshees of Inisherin' Is the Next Great Knitwear Film». Esquire. Ανακτήθηκε στις 20 Ιανουαρίου 2023.
14. ↑  
«The Banshees of Inisherin». Box Office Mojo by IMDbPro. 21 Οκτωβρίου 2022. Ανακτήθηκε στις 22 Ιανουαρίου 2023.
15. ↑  
Rory Carroll (30 Δεκεμβρίου 2022). «Banshees of Inisherin shines light on Ireland's west coast in tourism spin-off». The Guardian. Ανακτήθηκε στις 22 Ιανουαρίου 2023.
16. ↑  
Tourism Ireland (25 Οκτωβρίου 2022). «Behind the scenes: The Banshees of Inisherin». You Tube. Ανακτήθηκε στις 22 Ιανουαρίου 2023.
17. ↑  
«Banshees of Inisherin Locations Trail». Achill Tourism. Ανακτήθηκε στις 22 Ιανουαρίου 2023.
18. ↑  
«banshee». Britannica. Ανακτήθηκε στις 22 Ιανουαρίου 2023.
19. ↑  
«The Ending Of The Banshees Of Inisherin Explained». Looper. Ανακτήθηκε στις 22 Ιανουαρίου 2023.
20. ↑  
Γιώργος Κρασσακόπουλος (5 Σεπτεμβρίου 2022). «Βενετία 2022, Το «The Banshees Of Inisherin», είναι ένα κατάμαυρο buddy movie από την ανάποδη». Flix. Ανακτήθηκε στις 22 Ιανουαρίου 2023.
21. ↑  
Chris Wasser (11 Ιανουαρίου 2022). «The Banshees of Inisherin review: Brendan Gleeson and Colin Farrell on course for Oscars in what might be Martin McDonagh's best film yet». Independent.ie. Ανακτήθηκε στις 22 Ιανουαρίου 2023.
22. ↑  
«The Banshees of Inisherin, Awards». IMDb. Ανακτήθηκε στις 22 Ιανουαρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τα πνεύματα του Ινισέριν** |

* *Τα Πνεύματα του Ινισέριν*   στην IMDb
* Το σενάριο της ταινίας
* η σελίδα της ταινίας στο Instagram

  


|  |  |  |  |
| --- | --- | --- | --- |
| 

| π • σ • ε
Βραβείο Καλύτερης Ταινίας της Ένωσης Κριτικών Κινηματογράφου Σικάγου |
| --- |
|  |
| 
* *Ο Μισισίπης καίγεται* (1988)
* *Κάνε το σωστό* (1989)
* *Τα Καλά Παιδιά* (1990)
* *Η Σιωπή των Αμνών* (1991)
* *Malcolm X* (1992)
* *Η Λίστα του Σίντλερ* (1993)
* *Hoop Dreams* (1994)
* *Απόλλων 13* (1995)
* *Φάργκο* (1996)
* *Λος Άντζελες: Εμπιστευτικό* (1997)
* *Η Διάσωση του Στρατιώτη Ράιαν* (1998)
* *American Beauty* (1999)
* *Σχεδόν Διάσημοι* (2000)
* *Οδός Μαλχόλαντ* (2001)
* *Ο Παράδεισος Είναι Μακριά* (2002)
* *Ο Άρχοντας των Δαχτυλιδιών: Η Επιστροφή του Βασιλιά* (2003)
* *Πλαγίως* (2004)
* *Crash* (2005)
* *Ο Πληροφοριοδότης* (2006)
* *Καμιά Πατρίδα για τους Μελλοθάνατους* (2007)
* *WALL-E* (2008)
* *The Hurt Locker* (2009)
* *The Social Network* (2010)
* *Το Δέντρο της Ζωής* (2011)
* *Zero Dark Thirty* (2012)
* *12 Χρόνια Σκλάβος* (2013)
* *Μεγαλώνοντας* (2014)
* *Mad Max: Ο δρόμος της οργής* (2015)
* *Moonlight* (2016)
* *Πασχαλίτσα* (2017)
* *Roma* (2018)
* *Παράσιτα* (2019)
* *Η Χώρα των Νομάδων* (2020)
* *Η Εξουσία του Σκύλου* (2021)
* *Τα πνεύματα του Ινισέριν* (2022)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7414166600456418000007

 |

 |